Fil-Qorti bdiet tinstema’ l-kumpilazzjoni tax-xhieda fil-każ ta’ Jonathan Casha ta’ 31 sena minn Ħal Għaxaq li jinsab akkużat bl-attentat ta’ qtil ta’ Ryan Fleri u Carmelo Vella, fi sparatura li seħħet fil-21 ta’ April f’ħanut tax-xorb fil-Ħamrun. L-Ispettur Saviour Baldacchino xehed li l-akkużat qallu li spara għax beża’ minn dawk li kienu fil-bar. Wara li tkeċċa mill-bar, hu kien ġie aggredit u mar għamel rapport fl-għassa tal-Marsa. Mill-Qorti ħareġ li l-Pulizija qed tagħmel investigazzjoni interna biex tistabilixxi għalxiex ma ttieħdux passi mill-ewwel kif sar dan ir-rapport, qabel ma l-istess persuna spara. L-akkużat ingħata l-liberta’ proviżorja fuq depożitu ta’ €500 u garanzija personali ta’ €10,000.